**קולן האישי של אימהות בקיבוץ-**

**ראיונות עומק של שלושה דורות של אימהות בקיבוץ:**

**דור ראשון, שני ושלישי.**

**ד"ר אראלה למדן (קיבוץ נגבה) מחקר לדוקטוראט.**

**פירוט:**

קולן של האימהות בקיבוץ לא נשמע כמדומה מעולם כקול מובחן ונבדל הפורץ את גבולות הקולקטיב הקיבוצי ותובע "הגדרה עצמית" משלו.

בחזונו השאפתני של הקיבוץ להגשים בימינו חברת מופת שיוויונית, נדחקה האימהות, כמעט בלי הכנה מוקדמת, מלב ההוויה המשפחתית, לתפקיד המלווה של המטפלת (הכול יכולה) ולדמות משנית בסאגה של החינוך המשותף. האימהות בדור הראשון "שועבדה" כליל להגשמת מטרות הקיבוץ ואחת הייתה האפשרות שעמדה בפני המייסדות: לנצור את כמיהתן לאימהות או לנטוש את חזון הקיבוץ שחלמו עליו.

מחקר זה נותן לראשונה פתחון פה לאימהות בנות דור המייסדים ולאימהות בנות הדור השני והשלישי.

קולן האישי נשמע כאן ברור וצלול ונוגע לעיתים עד לנימים הדקות של הנפש.

ד"ר אראלה למדן- בת קיבוץ וחברת קיבוץ נגבה. נשואה ואם לחמישה, סבתא לשנים-עשר.

מרצה וחוקרת בנושאים של מגדר וחינוך, תרבות נשית אימהות ואבהות, נשיות וגבריות.

מחברת הספרים:

1. **משתיקה לזעקה לדיבור**- שלושה דורות של אימהות בקיבוץ, הוצאת יד טבנקין, 2004.

**2. שרשים של תום ועוצמה**- פרקי חיים של אראלה למדן

גימלאית של המיכללה האקדמית לחינוך אחוה, מנחה במיכללה להורות משמעותית באשדוד. מרצה ומאמנת ומטפלת בכלי NLP.